
H O T Ă R Â R E A Nr.78
 Din 11 iunie 2021
Privind constatarea încetării mandatului de consilier local în cadrul Consiliului local al comunei Bratca a d-lui Mateaş Adrian.

Având în vedere:

- notificarea depusă de dl.Mateaş Adrian, având funcția de consilier local în cadrul Consiliului local al comunei Bratca, înregistrată la Primăria Comunei Bratca  sub nr.1798/04.06.2021, prin care își înaintează demisia din această funcție.
- Referatul constatator înregistrat sub nr.1841/07.06.2021 prin care se propune consiliului local să constate prin hotărâre încetarea mandatului de consilier local al d-lui Mateaş Adrian și să declare vacant locul acestuia în consiliul local. 

  - Referatul de aprobare inițiat de primarul comunei Bratca, înregistrat sub nr.1842/07.06.2021, prin care se propune consiliului local să constate prin hotărâre încetarea mandatului de consilier local al d-lui Mateaş Adrian și să declare vacant locul acestuia în consiliul local.
- avizele comisiilor de specialitate din cadrul Consiliului localal comunei Bratca.
Ţinând seama de prevederile art.204 alin.2) lit.a), alin.3), alin.6), alin.7), alin.10) şi alin.17) din O.U.G nr.57/2019 privind Codul administrativ, cu modificările şi completările ulterioare.
În baza prevederilor art.136 alin.1), art.139 alin.1), alin.2) lit.i) din O.U.G nr.57/2019 privind Codul administrativ, cu modificările şi completările ulterioare.
Cu 11 voturi pentru, 0 abțineri și 0 voturi împotrivă.
                                    CONSILIUL LOCAL AL COMUNEI BRATCA

                                                          H O T Ă R Ă Ş T E :


Art.1 - Constată încetarea mandatului de consilier local din cadrul Consiliului local al comunei Bratca a d-lui Mateaş Adrian ca urmare a demisiei şi declară vacant locul de consilier local al acestuia.


Art.2 - Prezenta hotărâre se comunică cu Instituţia Prefectului Judeţului Bihor, primarul comunei Bratca, Judecătoria Aleşd, iar un exemplar se păstrează la dosarul de şedinţă.

